**ELŐTERJESZTÉS**

**Szombathely Megyei Jogú Város Közgyűlése**

**Gazdasági és Jogi Bizottsága 2020. október 26-i ülésére**

**Javaslat a színházi feladatok ellátására kötött megállapodás módosítására**

Szombathely Megyei Jogú Város Önkormányzata (a továbbiakban: Önkormányzat) és a Weöres Sándor Színház Nonprofit Kft. (a továbbiakban: Színház) 2008. január 11. napján megállapodást (a továbbiakban: Megállapodás) kötött a színházi feladatok ellátása céljából. A Megállapodást minden évben a költségvetési rendeletnek megfelelően módosítani szükséges.

Az Emberi Erőforrások Minisztériuma és Szombathely Megyei Jogú Város Önkormányzata között 2020. május 29. napján, a Színház közös fenntartásáról szóló megállapodása értelmében 302.075.191,- Ft állami támogatást, míg Szombathely Megyei Jogú Város Önkormányzata Közgyűlésének az önkormányzat költségvetéséről szóló 4/2020. (III.5.) önkormányzati rendelet 9. melléklete alapján 202.324.000,- Ft önkormányzati támogatást biztosít a Színház 2020. évi működéséhez, így a Színház 2020. évi támogatási összege összesen 504.399.191,- Ft.

A teljes támogatási összegből 2020.augusztus 31. napjáig 425.441.857,- Ft utalásra került a Színház részére, mely összeg egyúttal a GDPR feladatok ellátásának 2020. évi fedezetét is tartalmazza.

Fentiekre tekintettel a még fennmaradó különbözet, 78.957.334,-Ft átutalása, valamint a Megállapodás 4. pontjának módosítása szükséges az alábbiak szerint:

„4. A Színház 2020. évi támogatásának ütemezése

* 1. A Színház 2020. évi előirányzata összesen: **504.399.191,- Ft**,

amelyből az

**önkormányzati támogatás: 202.324.000,- Ft,**

**központi támogatás: 302.075.191,- Ft.**

2020. augusztus 31. napjáig az önkormányzat részéről átutalásra került 425.441.857,- Ft.

Maradvány: **78.957.334,- Ft.**

Fentiek okán a fennmaradó 78.957.334,- Ft összegű különbözet folyósítását az Önkormányzat az alábbi részletekben teljesíti a Színház részére:

Támogatási összeg:

2020. november 5. napjáig 45.000.000,-

2020. december 5. napjáig 33.957.334,-

összesen: 78.957.334,-

**Bankszámlaszám: 11747006-20213273-00000000**

A kormányzati funkciók és államháztartási szakágazatok osztályozási rendjéről szóló 15/2019. (XII.7.) PM rendelet 4.§ (2) bekezdésében foglaltaknak eleget téve az igényelt támogatás céljának kormányzati funkciója: „082020 – színházak tevékenysége”.

A megállapodás XIV. sz. módosítása az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2020. október „ ”

**/: Horváth Soma :/**

**HATÁROZATI JAVASLAT**

**…../2020. (X.26.) GJB számú határozat**

A Bizottság javasolja a Közgyűlésnek, hogy a Weöres Sándor Színház Nonprofit Kft. és Szombathely Megyei Jogú Város Önkormányzata között 2008. január 11. napján létrejött, a színházi feladatok ellátásáról szóló megállapodás - az Önkormányzat kötelezettségeit tartalmazó fejezete - 4. pontja az előterjesztés szerinti tartalommal kerüljön módosításra.

**Felelős:**  Bokányi Adrienn, a Gazdasági és Jogi Bizottság elnöke

Dr. Nemény András polgármesteról

Horváth Soma alpolgármester

Horváth Attila alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Jordán Tamás, a Weöres Sándor Színház Nonprofit Kft. ügyvezető igazgatója)

**Határidő:** 2020. október 29.